Tisztelt hallgatóság, Kedves Diáktársaim!

„Minek kell ezt tanulni? Miért kell egy 161 évvel ezelőtt írt történetet újra és újra elolvasni? Miért kötelező olvasmány? Miért kell Madáchról egyáltalán tanulni?” Hangzanak el ezek a kérdések diákok szájából évről évre. Mégis miért fontos ismerni ezt a történetet és az íróját századunkban? Mit adhat ez a történet az embereknek, az emberekhez? Miért emelkedik ki ez a mű a többi közül és miért zseniális Madách? Én ezekre a kérdésekre keresem a választ. De nem is kell keresni, hiszen itt van minden a szemünk előtt.

„Titkon, senkitől sem sejtve áldozott a múzsáknak. Nem a közönség előtt, hanem a magányban fejlett tehetsége. Nem a kritika, hanem önmaga ítélte el műveit” – írták Madách halála után tisztelői.

A szerzőt 1852-ben letartóztatták az 1848-as szabadságharc harcosainak rejtegetésének vádjával és vizsgálati fogságba helyezték, előbb Pozsonyban, majd Pesten raboskodott összesen majdnem egy évig. Börtönben való raboskodása alatt írta meg Az ember tragédiájának első változatát Lucifer néven. Ekkoriban Madách világnézete sötét humorba fordult, ez érezhető is tragédiájában. Rengeteg olyan kérdést tett fel mellyen az akkori és a mai társadalom is szüntelen töri a fejét. Olyan problémákat, nézeteket fogalmazott meg amik mindig is foglalkoztatták és foglalkoztatni is fogják az embert. Párhuzamok a múlt a jelen, és a jövő között: az ember gyáva és gyarló, bukott, bukik és bukni is fog mindig, hiába a kiemelkedő jellemű emberek, a gyarlóság porba dönti éltükben a nevüket.

Lucifer az I. színben, van egy ember, aki, önző, aki a mi sikereinkből próbálja a saját hasznát kihúzni. Bemutatja, hogy mindenhol van egy bizonyos ember, akit a barátunknak hiszünk, közben meg csak a lehúzásunkon mesterkedik, mint ahogy Lucifer a mű II. színében elősegíti Ádám és Éva bűnbeesését. A III. színben egyedül igyekeznek boldogulni a nagyvilágban és próbálnak családot teremteni. Azért kell ezt tanulni, hogy megpróbáljunk jók lenni és megkönyörülni az embereken, ahogy Ádám tette az IV. színben fáraóként Egyiptomban. Igaz, hogy az egyiptomi Éva iránt érzett szerelme vitte rá, de végre tett valamit, amit nem a saját dicsőségének építése érdekében cselekedett, mint ahogy eddig tették a fáraók, hanem az elnyomott, nyomorúságban élő emberekért. Mikre képes egy igazság alap nélküli mondat? Addig nem tudja az ember, amíg nem róla mondják. Ha nem hiszel mivé leszel? A züllött Róma a VI. szín úti célja, ahol úszik a gazdagságban és dőzsöl az első ember pár Luciferrel és pár nemessel, de mégsem boldogok. Miért ítéljek el valakit, aki másban, máshogy hisz? Milyen fájó lehet a szerelem? Arra tanít ez szín, hogy nagylelkű légy, becsületes, ne önző. Hagyd a másik embert élni szabadon.

„Szabadság, egyenlőség, testvériség!” De mégis, hogy amikor állat módjára vérengzik mindenki? IX. színben, az „Álom az Álomban” Ádám Danton a vérbíró szerepében bukkan fel és a francia nép rendkívüli problémamegoldó képességről „tanúskodik”, méghozzá kivégzésekkel. Éva kétszer is feltűnik a színben, egyszer márkinőként, aki a vérpadra kerül, másodszor forradalmár. Mi is itt a tanulság: ha elnyomásban él a nép, akkor nem az a megoldás, hogy vérfürdőt rendezük és mindenkit kivégzünk, akinek akármilyen köze van a kékvérhez.

Pénz, pénz, és a pénz hátán is pénz, de vajon minden megkapható érte? Ádám és Lucifer a jelenbe érkeznek a XI. színben, méghozzá Londonba. Minden a pénz körül forog. Ők ketten csak nézelődnek Luciferrel, Ádám először csodálkozik az ipari forradalom okozta újfajta lehetőségeken, majd kiábrándul az egészből. Ha nincs pénz, nincs együttérzés, se szeretet. Pénzért bármi megkapható.

Minden kopár, és csak távoli lidérc emlék szinte minden virág és állat. Minden érzelem oda, olyan, mintha az emberek csak rideg gépek volnának. Elérkeztünk a XII. Színhez, a Falanszterhez. Mindenki egyenruhát hord és számokkal vannak megkülönböztetve. A munkájuk nem a tehetségükhöz van kötve, a vezetők döntik el és ezt a munkát kell végezniük életük végéig.

Arany János azt mondta Madáchról, amikor az Akadémia tagjai közé választották az írót, hogy „megfeledkezém mostani feladatomtól, mely nem egyéb, mint hogy ama jeles mű alkotóját e szépirodalmi társaságba, mint tagot, bevezessem. Ím, itt áll közöttünk: elég rámutatnom, ez ő…” Szerintem Madách ezzel a művével megírta magát az életet. A szerelmet, csalódást, bánatot, hiúságot, örömöt, becsvágyat, magát az emberiséget. Annyi ember van és még megannyi sors. Vannak olyan tényezők, amiket nem mi irányítunk és vannak olyanok, amiket igen. Azért kell ezt szerintem tanulni, mert egy görbe tükör a múlt és a jelen között. Sőt még a jövővel is vonható párhuzamba. Láthatjuk, hogy honnan indultunk, hol vagyunk most és hová tartunk. Ha elolvassuk ezt a tragédiát, a saját életünk már nem is tűnik akkora tragédiának, mint azt addig hittük.

Az ember tragédiájának kérdései nem csupán valami mű máz, amit összeszedett Madách. El kell olvasnunk, hogy megértsük magunkat, hogy mindig választhatunk jó és rossz között, hogy mindig van miért harcolni, mindig van remény. Az a kérdés is felmerülhet az olvasóban, hogy láthatta-e az író a jövőt, vagy csak szerencséje volt. Hiszen a például Lucifer első monológjában utal például a lombikban „csinált” élet eléggé lehetetlen ötletére. „Nehány golyóba összevissza gyúrva, most vonzza, űzi és taszítja egymást, nehány féregben öntudatra kél, míg minden megtelt, míg minden kihűlt, és megmarad a semleges salak. - Az ember ezt, ha egykor ellesi, vegykonyhájában szintén megteszi.

Arany János a kézirat olvasása után ezt írta a szerzőnek, „De így is, amint van, egy kevés külsimítással irodalmunk legjelesb termékei közt foglalhat az helyet. Nem tudom mi szándéka van Kegyednek a kiadásra nézve: én óhajtanám ezt a Kisfaludy Társaság útján eszközölni, ami remélem, sikerülne is. Ha óhajtásom a Kegyed akaratjával találkoznék, akkor sorról sorra kijelölném a helyeket, hol – semmi esetre sem lényeges – változtatást gondolnék célszerűnek; vagy belenyugvása esetén magam tennék rajta egy-két tollvonást, aztán bemutatnám a Társaságnak.”

Kedves Diáktársaim, nehéz pár karakterben összefoglalni, mindazt, amit ez a csodálatos mű adott, ad az embernek. Remélem néhány gondolatom azért eljutott hozzátok és holnaptól már más szemmel néztek erre a tragédiára és kedvet kaptok hozzá, hogy elolvassátok, vagy színházban megnézzétek.